19/08/2010 | Administración LocalMunicipal
Mañón
Aprobación definitiva da Ordenanza fiscal reguladora do prezo público pola prestación do servizo de axuda no fogar

O Pleno da Corporación, en sesión extraordinaria celebrada o día 9 de xuño, acordou aprobar provisionalmente a Ordenanza fiscal reguladora do prezo público pola prestación do Servicio de Axuda no Fogar. No BOP nº 114 do 18 de xuño de 2010, publicouse o devandito anuncio, sen que no prazo de trinta días hábiles se presentaran reclamacións ou alegacións, quedando automáticamente elevado a definitivo polo que se procede á publicación íntegra do texto da ordenanza, en cumprimento do que se dispón no artigo 70.2 da Lei 7/1985, do 2 de abril, reguladora das bases do réxime local. De conformidade co previsto no artigo 127 en relación co artigo 41, e segundo as normas contidas no capítulo VI do Título I do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este concello establece o prezo público polo Servizo de Axuda no Fogar. O servizo de axuda no fogar finanzarase coas aportacións do Concello de Mañón, subvencións da Comunidade autónoma de Galicia e da Deputación da Coruña, e coas achegas dos usuarios/as, suxeitos/as segundo as tarifas, que aboen para a sustentación do servizo. Están obrigados/as ao pago todas aquelas persoas que: A) Estean recoñecidas como dependentes ó abeiro da Lei 39/2006 de 14 de decembro, de Promoción da autonomía persoal e Atención ás Persoas en situación de dependencia, e teñan resolución do Plan Individualizado de Atención (PIA) no que se lle recoñeza o citado servicio (calquera que sexa a modalidade do mesmo), dacordo co estipulado no Regulamento específico de funcionamento. B) As persoas que accedan o servizo de axuda no fogar por libre concurrencia e que sexan dadas de alta no servicio municipal dacordo co estipulado no Regulamento específico de funcionamento. Se o/a beneficiario/a carecera de capacidade de obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado.4.1.- Considérase persoa usuaria do servizo aquela para a que se solicite o servizo, e no caso de intervención con familias, entenderase como persoa usuaria a un dos membros adultos da unidade de convivencia responsable dos menores que formen parte dela.4.2.- A capacidade económica das persoas usuarias do SAF calcularase en atención á súa renda, e se é o caso, ao seu patrimonio. Terase en conta ademáis, as persoas convivintes e económicamente dependentes da persoa usuaria.4.3.- A renda valorarase atendendo aos ingresos netos que se perciban, que comprenderán os rendementos de traballo, incluidas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e ganancias e perdas patrimoniais.4.4.- Para o computo do patrimonio estarase ó disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.4.5.- A capacidade económica por razón da renda determinarase dividindo a renda ou rendas computables, dacordo co número anterior, entre a suma dos seguintes convivintes: o perceptor ou perceptores de renda computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores.4.6.- A capacidade económica resultante será a correspondente á renda da persoa usuaria, calculada dacordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir de 65 anos de idade, dun 3% dos 35 aos 65 anos e dun 1% os menores de 35 anos.4.7.- Para o cómputo da renda ou do patrimonio terase en consta os datos correspondentes á última declaración fiscal disponible ou pensión coñecida. Para os efectos da aplicación das tarifas tomarase como referencia o indicador público de rendas de efectos múltiples (IPREM). Ós efectos previstos para a aplicación das tarifas do presente artigo, establecese o prezo da hora por prestación de servizo en 8 €. O prezo/hora poderá ser revisable anualmente segundo o IPC. A contía do prezo público regulado na presente ordenanza, será fixada na tarifa contida nos apartados seguintes: 5.1.- No caso de que a capacidade económica da persoa usuaria sexa igual ou inferior ao IPREM, quedará exenta da obriga de participar no custo do servizo.5.2.- Para o resto dos supostos establécense os seguintes tramos de copagamento en función da capacidade económica da persoa usuaria en relación co IPREM: Sen prexuízo do establecido no punto anterior, poderán contemplarse excepcións ós criterios xerais nos casos que a problemática principal atendida sexa relativa á desestruturación familiar, a exclusión social e a pobreza infantil, dacordo coa valoración e proposta da traballadora social municipal.6.1.- O importe aboado polas persoas usuarias poderá ser revisado cando concurran e se xustifiquen variacións socioeconómicas que impliquen unha modificación substancial da súa capacidade económica, que supoña como mínimo unha variación do 20% en cómputo anual respecto do declarado na solicitude de servizo. Tal variación deberá ter unha duración temporal mínima de catro meses para ser tida en conta, e xustificarase mediante declaración de IRPF, certificados da Axencia Tributaria, informes dos servizos sociais ou calquera outra documentación necesaria a xuízo do Concello.6.2.- En calquera caso, con carácter xeral, no último trimestre do ano procederase á revisión do importe aboado polas persoas usuarias, procedéndose á aplicación da tarifa correspondente.7.1.- Nos casos contemplados como de baixa temporal no regulamento do servizo de axuda no fogar os beneficiarios/as non aboarán a cota correspondente de aportación durante ese tempo.7.2.- No caso de ausencias non xustificadas e/ou non comunicadas os/as beneficiaros/as aboarán a cota correspondente de aportación.7.3.- Se a algunha persoa beneficiaria non se lle prestase o servizo por causas non imputables á mesma, terán tamén dereito a un desconto proporcional ó tempo que estivo sen atención á hora de aboar a cota mensual.7.4.- As débedas polos prezos públicos poderán esixirse polo procedemento administrativo de constrinximento.8.1.- Unha vez aprobada a alta no servizo, esta manterase mentres non varíen as circunstancias que motivaron a prestación do servizo. Asemade rexerase polas normas do Regulamento específico do servizo, no seu artigo 18 referente á extinción do servizo.8.2.- As liquidacións correspondentes practicaranse bimensualmente.8.3.- O pago do prezo público realizarase polos obrigados ó mesmo mediante domiciliación bancaria. Para todo o non previsto na presente ordenanza, estarase ó establecido na Orde do 22 de xaneiro de 2009, pola que se regula o servicio de axuda no fogar. Queda derrogada a ordenanza reguladora da taxa pola prestación do servicio de axuda no fogar, publicada no boletín 298, de 30 de decembro de 1999. A presente ordenanza entrará en vigor unha vez publicada, íntegramente, no Boletín Oficial da Provincia e teña transcurrido o prazo previsto no artigo 65.2 da Lei 7/1985, de 2 de abril, permanecendo en vigor ata que a súa modificación ou derogación expresa.” Mañón, 12 de agosto de 2010. O ALCALDE. Asdo. Alfonso Balseiro Gómez